Gambia

Le Republica del Gambia (Republic of The Gambia) o simplemente Le Gambia (The Gambia) es un stato soveran in Africa Occidental.

Un pais sahelian, le Gambia es un enclave de Senegal, con le exception de un parve costa sur le Atlantico. Le pais se extende 320 km, limitante cata latere del fluvio Gambia, de quem prende le nomine.

Le sol lingua official es le anglese, ma le major linguas native son le mandinco (malinké, 38%), le fulano (𞤆𞤵𞤤𞤢𞥄𞤪, pulaar, 21%), e le wolof (wolof làkk, 18%), con multe alie linguas minoritari (soninke, jola, serer, manjak, bainuk, creolo portugese) que compone insimul un panorama ethnico-cultural plutosto varie.